**Sviatlana Hieorhijeŭna Cichanoŭskaja** (de apelido de solteira **Pilipčuk**; en belaruso: *Святлана Георгіеўна Ціханоўская (Піліпчук)*), nada o 11 de setembro de 1982 en Mikaševičy (rexión de Brest, RSS de Belarús) é unha política e activista de dereitos humanos belarusa, que acadou sona coas eleccións presidenciais de Belarús de 2020 como a principal candidata da oposición; proclamouse vencedora das eleccións consideradas fraudulentas, e exiliouse en Lituania.

Traxectoria
-----------

Cichanoŭskaja é esposa do tamén activista Siarhiej Cichanoŭski, quen ía ser candidato naquelas eleccións, mais foi apresado polas forzas de seguridade do goberno o 29 de maio de 2020, o que motivou que Cichanoŭskaja asumira o seu lugar. Por mor de diversas ameazas recibidas, tivo que enviar aos seus fillos ao exterior.

O entón presidente Aliaksandr Lukašenka se declarou vitorioso nas eleccións, mais foi acusado de fraude electoral, manipulación e censura. Subseguintemente, Cichanoŭskaja reivindicou a vitoria nas eleccións, afirmando ter recibido entre o 60% e o 70% dos votos e pediu o recoñecemento da comunidade internacional.

Logo das eleccións do 9 de agosto de 2020, a oposición ao réxime de Lukašenka realizou protestas case diarias pedindo a renuncia do presidente. As forzas de seguridade responderon aos manifestantes con violencia, detencións arbitrarias e tortura. Cichanoŭskaja pediu que as protestas non parasen, mais condenou a violencia, pedindo tamén ás forzas de seguridade que desertaran do réxime. Poucos días despois das eleccións, tivo que saír do país, refuxiándose en Lituania. O 17 de agosto, Cichanoŭskaja anunciou que estaba a formar un goberno de transición para rivalizar con Lukašenka e manter a súa reivindicación da presidencia.

Desde entón, a oposición a Lukašenka pide apoio internacional e reivindica que outros países recoñezan a Cichanoŭskaja como presidente de Belarús. Dende entón, as autoridades da Unión Europea teñen recoñecido a Cichanoŭskaja de forma similar a un xefe de estado no exilio, como na súa alocución ao Consello de Europa ou o recoñecemento do Parlamento Europeo ao Consello Coordinador dirixido por ela como a "representación provisional do pobo de Belarús".

En decembro de 2020, Cichanoŭskaja recibiu o Premio Sakharov, o principal premio da Unión Europea. Foille entregado por David Sassoli, presidente do Parlamento Europeo, quen prestou homenaxe a ela e a toda a oposición belarusa.

Notas
-----

1. ↑  Kalinovskaya, Tatiana (20 de xullo de 2020). "In Belarus, 3 Women Unite to Fight Strongman Lukashenko". *Moscow Times* (en inglés). Consultado o 1/04/2022.
2. 1 2 3 4 5 6  *World Report 2021: Events of 2020* (en inglés). Human Rights Watch. pp. 84–91. ISBN 9781644210284.
3. ↑  "Recrúan as protestas en Belarús contra Lukashenko, que se nega a deixar o poder". *CRTVG*. 16 de agosto de 2020. Consultado o 1/04/2022.
4. ↑  "Lukashenko mantém-se no poder com 80% dos votos. Um morto em confrontos nas ruas". *Diário de Notícias* (en portugués). 10 de agosto de 2020. Consultado o 1/04/2022.
5. ↑  "Belarus election: Exiled leader calls weekend of 'peaceful rallies'". *BBC News*. 14 de agosto de 2020. Consultado o 15 de agosto de 2020.
6. ↑  "Três mulheres se unem para derrotar presidente da Bielorrússia, no poder há 26 anos". *G1*. Consultado o 18 de agosto de 2020.
7. ↑  "Belarus: Tsikhanouskaya calls on security forces to switch allegiance". *DW.com*. Consultado o 18 de agosto de 2020.
8. ↑  "Candidata da oposição da Bielorrússia refugiou-se na Lituânia" (en portugués). 11 de agosto de 2020. Consultado o 1/04/2022.
9. ↑  "Da Lituânia, opositora de Lukashenko se diz 'pronta para liderar' Belarus". *CNN*. Consultado o 18 de agosto de 2020.
10. ↑  "Oposição pede que países reconheçam Tsikhanouskaia como presidente da Bielorrússia".
11. ↑  Refaat, Mahmoud (2017). *Putin New Foreign Policy: Russian Involvement in its Neighborhood*. The European Institute for International Law and International Relations. p. 8. ISBN 9798747718364.
12. ↑  "Belarus opposition leader Tsikhanouskaya awarded EU’s Sakharov Prize". *euronews* (en inglés). 16 de decembro de 2020.
13. ↑  "'Venceremos!', diz opositora bielorrussa ao receber principal prêmio da União Europeia". *Folha de S.Paulo*. 16 de decembro de 2020. Consultado o 21/12/2020.

Véxase tamén
------------

### Ligazóns externas

* 

* Canle de Sviatlana Cichanoŭskaja no YouTube

|  |  |
| --- | --- |
| Control de autoridades | 
* Wd: Q97010473
* WorldCat
* VIAF: 5259159521664833070001
* GND: 1213968488
* IMDb: nm11814630
* LCCN: no2023074962
* Munzinger: 00000032325
* TMDb: 3308194

 |